Watse moord is dit? | Die Vryburger
Die koerante is vol van allerhande moorde, die een meer afgryslik as die ander, die een minder geregverdig as die vorige, maar almal wat moordenaars is, of een word, het ’n nuk en ’n gier wat ek nie verstaan nie.
Dit wat in die strate, huise en die suip-plekke gebeur is onverstaanbaar, maar soms meer duidelik as daardie een soort moord wat ek nimmer sal verstaan.
Dit is die moordenaars wat die Afrikaanse taal vermoor – ja, daar is diegene wat die Britse dialek ingooi as hulle praat, maar hulle is teisteraars, nog nie finale moordenaars nie.
Die moordenaars is die manne en vroue, hoog geleerd en beklee groot en belangrike poste – hulle is poffies, ander noem hulleself dosente, of lektor, en hulle is almal medeverantwoordelik vir die moord op Afrikaans, die soetste taal….
Kyk maar na die javels daar by Stellenbosch – dis nou Matieland van eergister, waar die klomp geleerdes die handdoek ingegooi het en ’n volkstradisie van 96 jaar met een haal van ’n pen deur getrek het om te vernietig….
Nou jaag hulle resies om die taal van die onderdrukker die hoofdis te maak by ’n universiteit wat vir byna ’n eeu, kwalik die vreemde taal kon besig.
Dit is moordenaars wat geen genade behoort te ontvang nie, want hulle pleeg moord op ’n taal wat dit verdien om as eerste taal in die klaskamers gebruik te word.
Gelukkig is daar een opvoedkundige inrigting, die AP Akademie wat vasstaan by Afrikaans, en weier om moordenaar te word.
Drie hoera’s vir die stigters wat ons volk universitêre opleiding bied in die taal van ons volk, in die gees van die Christelik-nasionale atmosfeer, waar roem en eer aan die Skepper gegee word, nie aan moordenaars nie…
Clem de Klerk
Die skrywer is ’n boorling van die Oos-Kaap, in die dorp waar die eerste Taalmonument opgerig is langs die Burgermonument.
One thought on “Watse moord is dit?”
Vaalseun November 25, 2014 at 7:27 pm
Die eerste en ook laaste taal.
Maandag 27 Februarie 2012 16:30
O’ Soetste taal, as eerste taal is jy bo in Afrika-kontinent self deur God na
Adams’ tong gebring- om die eerste hulde vanaf die aarde- Elohim as lof
toe te sing- sodat die suiwer edelklank daarvan elke engel-oor kon deurdring-
waar dit jaloers bewaar was tot dit weer as Afrikaans sou ontspring.
Ja, so word daar in die heel begin na die sondeval ook Afrikaans saam
die paradys na die hemel teruggebring en Hebreeus en Kongolees tot by
Sjinees het as swak afskynsels daarvan as mens-tale ontspring- maar die
engele het getrou hulle kant gebring en in tien van Israel se stamme het ŉ
unieke Kaukasiese deel van Afrikaans ingedring- om weer deur duisende
jare vanuit die vrye edelmond tot baster-slawetong in Suid-Afrika as ŉ taal
saam te kring.
So praat daar iemand vlytig Vlaams en ŉ Fransman- Frans en die Spanjaard
eindig op in Spaans- maar vanuit geheel die Afrika-kontinent, daar praat net
die Boer suiwer edel Afrikaans.
So, laat elkeen in sy eie taal maar jaloers oor hierdie inligting smaal – maar
weet- vanuit die spreek van elke mens- of Engeletaal- bly jy, O’ Afrikaans,
die heel mooiste verhaal. O’ Soetste taal as eerste en ook laaste taal is jy
deur Elohim Self op Adams’ tong- van hemel- na aardse taal vertaal.